Փաստաբաններն ու ԱԺ «Ծառուկյան» խմբակցության պատգամավորները տևական ժամանակ է՝ պայքարում են Բաբայանի ազատ արձակման, կալանքը՝ որպես խափանման միջոց փոխելու ուղղությամբ, բայց ապարդյուն։ Բաբայանը ոչ մի կերպ չի խոստովանում այն, ինչի մեջ մեղադրվում է, քննիչներն էլ ապացույցներ ունեն հակառակի մասին, բացի այդ, ասում են, որ «Օլիմպավանում», որտեղ տեղի է ունեցել դեպքը, տեսախցիկներ են եղել, սակայն պաշտպանական կողմը դեպքից հետո վերացրել է այդ տեսախցիկների տեսագրությունը, այսինքն՝ ոչնչացրել է ապացույցները։